यह शो एक सफलतम अंतरराष्ट्रीय शो- लिप सिंक बैटल का भारतीय रूपांतरण है। इसमें कई नामचीन सेलिब्रिटीज एक साथ नज़र आयेंगे। दर्शक इस शो में सिर्फ बॉलीवुड के सुपरस्टार ही नहीं बल्कि टेलीविजन के लोकप्रिय सितारों सहित खेल की दुनिया की दिग्गज हस्तियों व अन्य क्षेत्रों के मशहूर लोगों को भी देखेंगे। इस शो के हर एपिसोड में दो सेलिब्रिटी आमने-सामने होंगे। इन्हें दर्शकों का दिल जीतने की प्रतियोगिता में एक-दूसरे के खिलाफ खड़ा किया गया है। वे अपने पागलपन और सुपरहिट गानों पर लिप सिंकिंग के अपने हुनर के दम पर दर्शकों का दिल जीतेंगे।